CELEX: 52019DP0008
Language: lv
Date: 2019-09-17 00:00:00
Title: Eiropas Parlamenta 2019. gada 17. septembra lēmums par Padomes ieteikumu attiecībā uz Eiropas Centrālās bankas priekšsēdētājas iecelšanu (N9-0023/2019 – C9-0048/2019 – 2019/0810(NLE))

6.5.2021   
            
            
               LV
            
            
               Eiropas Savienības Oficiālais Vēstnesis
            
            
               C 171/34
            
         
      P9_TA(2019)0008
      Eiropas Centrālās bankas prezidenta iecelšana – kandidāte Christine Lagarde
      
      Eiropas Parlamenta 2019. gada 17. septembra lēmums par Padomes ieteikumu attiecībā uz Eiropas Centrālās bankas priekšsēdētājas iecelšanu (N9-0023/2019 – C9-0048/2019 – 2019/0810(NLE))
      (Apspriešanās)
      (2021/C 171/08)
      
         Eiropas Parlaments,
      
                  —
               
               
                  ņemot vērā Padomes 2019. gada 9. jūlija ieteikumu (1),
               
            
                  —
               
               
                  ņemot vērā Līguma par Eiropas Savienības darbību 283. panta 2. punkta otro daļu, saskaņā ar kuru Eiropadome ar to ir apspriedusies (C9-0048/2019),
               
            
                  —
               
               
                  ņemot vērā Reglamenta 130. pantu,
               
            
                  —
               
               
                  ņemot vērā Ekonomikas un monetārās komitejas ziņojumu (A9-0008/2019),
               
            
                  A.
               
               
                  tā kā Eiropadome, 2019. gada 16. jūlijā nosūtot vēstuli, ir apspriedusies ar Eiropas Parlamentu par Kristīnes Lagardas (Christine Lagarde) iecelšanu Eiropas Centrālās bankas priekšsēdētājas amatā uz astoņu gadu pilnvaru laiku, sākot no 2019. gada 1. novembra;
               
            
                  B.
               
               
                  tā kā Parlamenta Ekonomikas un monetārā komiteja attiecīgi pārbaudīja kandidātes atbilstību amatam, jo īpaši ņemot vērā Līguma par Eiropas Savienības darbību 283. panta 2. punktā noteiktās prasības un saistībā ar minētā līguma 130. panta prasību par ECB pilnīgas neatkarības garantēšanu; tā kā izvērtēšanas procesā komiteja no kandidātes saņēma viņas dzīves aprakstu, kā arī atbildes uz viņai nosūtīto rakstisko anketu;
               
            
                  C.
               
               
                  tā kā pēc tam komiteja 2019. gada 4. septembrī rīkoja divarpus stundas ilgu kandidātes uzklausīšanu, kurā viņa vispirms uzrunāja komiteju un tad atbildēja uz komitejas locekļu uzdotajiem jautājumiem,
               
            
               
                  1.
               
               
                  sniedz labvēlīgu atzinumu par Padomes ieteikumu iecelt Kristīni Lagardu par Eiropas Centrālās bankas priekšsēdētāju;
               
            
               
                  2.
               
               
                  uzdod priekšsēdētājam nosūtīt šo lēmumu Eiropadomei, Padomei un dalībvalstu valdībām.
               
            
         (1)  OV C 235, 12.7.2019., 1. lpp.